
 14.7.2011
 BG
 Официален вестник на Европейския съюз
 L 184/1
 РЕГЛАМЕНТ ЗА ИЗПЪЛНЕНИЕ (ЕС) No 672/2011 НА КОМИСИЯТА
 от 13 юли 2011 година
 за изменение на Регламент (ЕО) No 968/2006 относно формулиране на подробни правила за прилагането на Регламент (ЕО) No 320/2006 на Съвета за установяване на временна схема за преструктуриране на захарната индустрия в Общността
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 320/2006 на Съвета от 20 февруари 2006 г. за установяване на временна схема за преструктуриране на захарната индустрия в Общността и за изменение на Регламент (ЕО) No 1290/2005 относно финансирането на Общата селскостопанска политика (1), и по-специално член 12 от него,
 като има предвид, че:
 (1)
 Член 6 от Регламент (ЕО) No 968/2006 на Комисията (2) предвижда, че срокът за демонтиране на производствените мощности и за изпълнение на социалните и екологичните задължения, посочени в член 3, параграф 3, буква в) и параграф 4, буква в) от Регламент (ЕО) No 320/2006, може да бъде удължен най-късно до 30 септември 2011 г.
 (2)
 Някои производители на захар няма да бъдат в състояние да демонтират изцяло и навреме производствените си съоръжения, освен ако срокът не бъде удължен допълнително. Удължаването на срока обаче не следва да надхвърля времето, абсолютно необходимо за приключването на оставащите демонтажни работи. Въз основа на информацията, с която Комисията разполага, срокът се удължава съответно най-късно до 31 март 2012 г.
 (3)
 Регламент (ЕО) No 968/2006 следва да бъде съответно изменен.
 (4)
 Мерките, предвидени в настоящия регламент, са в съответствие със становището на Комитета за земеделските фондове,
 ПРИЕ НАСТОЯЩИЯ РЕГЛАМЕНТ:
 Член 1
 В член 6 параграф 1 от Регламент (ЕО) No 968/2006 втората алинея се заменя със следното:
 „Чрез дерогация от буква б) от първата алинея след мотивирано искане от страна на съответното предприятие държавите-членки могат да разрешат удължаване на определения в посочената буква срок най-късно до 31 март 2012 г. В такъв случай предприятието представя изменен план за преструктуриране в съответствие с член 11.“
 Член 2
 Настоящият регламент влиза в сила на седмия ден след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 13 юли 2011 година.
 За Комисията
 Председател
 José Manuel BARROSO
 (1) ОВ L 58, 28.2.2006 г., стр. 42.
 (2) ОВ L 176, 30.6.2006 г., стр. 32.
 